Wrak van vermiste vliegtuig opgespoor‘n Massiewe soektog is Donderdagoggend hervat nadat ‘n militêre vliegtuig naby Ladysmith in KwaZulu-Natal vermis geraak het. ‘n Dakota-vliegtuig het Woensdagoggend vroeg by Waterkloof lugmagbasis opgestyg en sou omstreeks 10:00 op Mthatha land. Algoa FM berig Simpiwe Dlamini het bevestig die wrak van die vliegtuig is Donderdagoggend opgespoor. “Ek bevestig dat ons span in die gebied vanoggend die wrak van die Dakota opgespoor en uitgeken het,” het Dlamini gesê. Maroela Media verneem al 11 mense aan boord is oorlede. Daar was glo twee vlieëniers, een navigator, twee lede van die Suid-Afrikaanse Lugmag, en ses mediese personeellede aan boord. Intussen berig EWN dat lede van oud-president Nelson Mandela se mediese span aan boord was en in die ongeluk gesterf het.